Saatelõigu algusosas kasutati õpetaja käitumise illustreerimiseks rekonstruktsiooni ehk lavastust, mis oli tehtud õpilaste kirjelduste põhjal. Need lavastatud stseenid  ei olnud aga vastavalt märgistatud, nagu pidanuks (näiteks märkega "rekonstruktsioon" või "lavastus"). Alles poole loo pealt hakati näitama õpilaste tehtud mobiiltelefoni videosalvestisi õpetaja Kraviku tundidest. Rekonstruktsiooni märgistamata jätmine võis tekitada vaatajates segadust, millised stseenid olid päriselt toimunud ja millised illustratsiooniks lavastatud.